2.  ปัจจัยความเสี่ยงในการประกอบธุรกิจ

1. ความเสี่ยงจากธุรกิจผลิตและประกอบแผงวงจรอุปกรณ์อิเล็กทรอนิกส์

1.1 ความเสี่ยงจากการพึ่งพิงผู้สั่งผลิตรายใหญ่

เนื่องจากบริษัทมีรายได้จากการผลิตและประกอบแผงวงจรอุปกรณ์อิเล็กทรอนิกส์
ภายใต้ตราสินค้าของลูกค้า คิดเป็นร้อยละ 56.5 และร้อยละ 68.5 ของรายได้รวม ในปี 2550
และ 2551 ซึ่งเป็นสัดส่วนที่มีนัยสำคัญต่อผล໭ารดำเนินงานโดยรวมของบริษัท และหากพิจารณาในปี
2551 รายได้เฉพาะจากลูกค้าหลักของบริษัท เช่น บจก.เวสเทิร์น ดิจิตอล (ประเทศไทย), บจก.
ไพโอเนีย໿์ แมนูแฟคทอริ่ง (ประเทศไทย), บจก.ไดกิ้น อินดัสตรี้ (ประเทศไทย)
คิดเป็นสัดส่วนค่อนข้างสูง โดยเฉพาะรายได้จาก บจก.เวสเทิร์น ดิจิตอลรายเดียวคิดเป็นร้อยละ
64 ของรายได้รวม ดังนั้นหากลูกค้าเปลี่ยนแปลงยอดสั่งผลิตสินค้า
จะทำให้เกิดความผันผวนต่อรายได้รวมของบริษัทค่อนข้างมาก
ประกอบกับตลาดชิ้นส่วนอิเล็กทรอนิกส์เป็นอุตสาหกรรมที่มีการแข่งขันรุนแรงตามความรวดเร็วของเทคโนโลยีที่เปลี่ยนแปลง
โดยส่วนใหญ่ใช้กลยุทธ์การตัดราคา ซึ่งผู้ซื้อส่วนใหญ่เป็นบริษัทข้ามชาติ
หรือมีบริษัทแม่อยู่ในต่างประเทศ
ที่เน้นการลดต้นทุนการผลิตโดยการสรรหาแหล่งผลิตและประกอบแผงวงจรอุปกรณ์อิเล็กทรอนิกส์จากทั่วโลก
(Global Sourcing) เพื่อให้ได้ต้นทุนผลิตที่ต่ำ
คู่แข่งสำคัญจึงประกอบด้วยผู้ผลิตทั้งในประเทศและต่างประเทศ เช่น จีน เวียดนาม เป็นต้น ดังนั้น
อุตสาหกรรมการผลิตและประกอบแผงวงจรอุปกรณ์อิเล็กทรอนิกส์ในประเทศไทยอาจได้รับผลกระทบจากการย้ายฐานการผลิตไปยังแหล่งผลิตที่ราคาถูกกว่าหรือการชะลอการสั่งผลิตของลูกค้าในสายธุรกิจนี้
นอกจากนี้
วิกฤตการณ์ทางการเงินที่เกิดขึ้นในประเทศสหรัฐอเมริกาในช่วงปีที่ผ่านมาได้ส่งผลกระทบต่อสภาวะเศรษฐกิจโลกอย่างรุนแรง
โดยจะเห็นได้จากการซบเซาของราคาหุ้นทั่วโลก ภาวะการตึงตัวของตลาดสินเชื่อ
รวมทั้งการกู้ยืมระหว่างธนาคาร การล้มละลายของสถาบันการเงินขนาดใหญ่
ส่งผลให้ความเชื่อมั่นของผู้บริโภคลดลงจนอาจส่งผลกระทบต่ออุตสาหกรรมผลิตและประกอบแผงวงจรอุปกรณ์อิเล็กทรอนิกส์อย่างหลีกเลี่ยงไม่ได้

อย่างไรก็ตาม บริษัทตระหนักถึงความผันผวนดังกล่าว
จึงกระจายฐานลูกค้าไปยังรายใหม่เพิ่มขึ้นเพื่อลดสัดส่วนการพึໍงพิงลูกค้ารายใหญ่โดยนำเสนอสินค้าใหม่ๆ
ที่มีคุณภาพสูงขึ้นในราคาที่แข่งขันได้
ภายใต้ทีมงานออกแบบและพัฒนาผลิตภัณฑ์ที่แข็งแกร่งเป็นตัวสนับสนุนให้ผลิตภัณฎ์ของบริษัทเป็นที่น่าสนใจและมีสินค้าใหม่ออกสู่ตลาดเสมอ
ทำให้ได้ลูกค้ากลุ่มใหม่อย่างต่อเนื่อง และเน้นการขยายตลาดไปยังงานรับเหมาโครงการ ได้แก่
ผลิตภัณฑ์ตู้ชุมสายโทรศัพท์ MSAN (Multi Service Access Node)
เพื่อขยายฐานลูกค้าเพิ่มในผู้ประกอบการรายใหญ่ในอุตสาหกรรมคมนาคม เช่น TOT, TT&T
และผลิตภัณฑ์ดังกล่าวยังสามารถส่งออกไปจำหน่ายยังต่างประเทศได้
จากข้อได้เปรียบด้านต้นทุนการผลิต นอกจากนี้ บริษัทยังกระจายความเสี่ยงไปยังธุรกิจอื่นๆ ได้แก่
ธุรกิจผลิต จำหน่ายและรับเหมาติดตั้งระบบสัญญาณไฟจราจรครบวงจร ระบบป้ายอิเล็กทรอนิกส์
ธุรกิจจำหน่ายชิ้นส่วนอิเล็กทรอนิกส์ ธุรกิจมิเตอร์ไฟฟ้าระบบอิเล็กทรอนิกส์
捁ละอุปกรณ์รับส่งข้อมูลผ่านดาวเทียมติดยานพาหนะ เป็นต้น และในปี 2552
นี้บริษัทมีโครงการเปิดตลาดใหม่ในธุรกิจตู้เติมเงินอัตโนมัติ
อีกทั้งมีโครงการจัดจำหน่ายน้ำดิบให้แก่ภาคอุตสาหกรรม
ซึ่งคาดว่าจะดำเนินการและจำหน่ายเชิงพาณิชย์ได้ภายในปี 2553

2.  ค訧ามเสี่ยงจากการล้าสมัยของผลิตภัณฑ์ที่ส่งผลถึงการเปลี่ยนแปลงเทคโนโลยีการผลิต

ผลิตภัณฑ์อิเล็กทรอนิกส์ โดยทั่วไปมักจะมีการเปลี่礢นแปลงรุ่น
รูปแบบและคุณสมบัติการใช้งานที่รวดเร็ว
ทำให้ผู้ผลิตต้องพัฒนาเทคโนโลยีให้ทันต่อการเปลี่ยนแปลงในรูปแบบใหม่เสมอ
ซึ่งหากบริษัทไม่สามารถพัฒนาเทคโนโลยีการผลิตได้ทันตามการเปลี่ยนแปลงดังกล่าว
อาจทำให้บริษัทเสียฐานลูกค้าให้กับคู่แข่งขันที่มีเทคโนโลยีการผลิตที่สูงกว่าได้ ดังนั้น
บริษัทจึงมีการลงทุนเพิ่มเติมอย่างสม่ำเสมอ โดยในปี 2550-2551
บริษัทลงทุนซื้อเครื่องจักรเพิ่มเป็นมูลค่Ȳ 97.6 ล้านบาทและ 38.4 ล้านบาท ตามลำดับ
เพื่อปรับปรุงเทคโนโลยีการผลิ挕ให้ก้าวหน้า ซึ่งที่ผ่านมาบริษัทมีผลงานที่โดดเด่นและ
ได้รับรางวัลผู้จัดจำหน่ายดีเด่น (Best Supplier) ด้านมาตรฐานการผลิตจากบริษัท ไดกิ้น
อินดัสตรีส์ ลิมิเต็ด ประเทศญี่ปุ่น, บริษัท ไพโอเนียร์ แมนูแฟคทอริ่ง (ประเทศไทย) จำกัด,
และบริษัทโตชิบา แคเรียร์ (ประเทศไทย) จำกัด
แสดงถึงมาตรฐานการผลิตที่ได้รับการยอมรับในระดับสากล นอกจากนี้
บริษัทยังได้รับการสนับสนุนด้านเทคนิคจากผู้วิจัยผลิตภัณฑ์ของประเทศญี่ปุ่น
เพื่อพัฒนาความรู้ด้านเทคโนโลยีการผลิตให้ก้าวหน้ายิ่งขึ้น
ซึ่งความเชี่ยวชาญและการพัฒนาด้านการผลิตดังกล่าวนับเป็นจุดเด่นของบริษัทในการก้าวทันการเปลี่ยนแปลงของเทคโนโลยี

3.  ความเสี่ยงจากการเลิกสัญญาการผลิตจากลูกค้ารายใหญ่

การคัดเลือกผู้ผลิตของลูกค้าโดยทั่วไปต้องผ่านขั้นตอนคัดเลือกและการตรวจสอบด้านต่างๆ
จนเป็นที่ยอมรับในคุณภาพและไว้วางใจให้บริษัทเป็นผู้ผลิตสินค้าของลูกค้า
หลังจากนั้นจะต้องทำสัญญาร่วมกันระหว่างบริษัทและลูกค้า
เพื่อระบุว่าบริษัทจะผลิตสินค้าให้ลูกค้าตามคุณภาพและมาตรฐานที่กำหนดไว้
ซึ่งหากลูกค้าเปลี่ยนไปใช้ผู้ผลิตอื่นหลังจากที่บริษัทเริ่มต้นดำเนินแผนการผลิตไปแล้ว
อาจทำให้บริษัทได้รับความเสียหายได้ อย่างไรก็ตาม
บริษัทได้ระบุข้อกำหนดและบทลงโทษไว้อย่างชัดเจนหากกรณีลูกค้าทำผิดเงื่อนไขหรือไม่ปฏิบัติตามข้อกำหนดในสัญญา
ซึ่งจะทำให้ลูกค้าที่ต้องการพิจารณาคัดเลือกผู้ผลิตใหม่เกิดค่าใช้จຶายจากการเปลี่ยนผຩ้ผลิต
(Switching Cost) อันเป็นการเพิ่มต้นทุนของลูกค้าเอง ทั้งนี้ จากการดำเนินการที่ผ่านมา
บริษัทได้มีส่วนร่วมกับลูกค้ามาโดยตลอดตั้งแต่การวางแผนการผลิต
การเปิดให้ลูกค้าได้เยี่ยมชมโรงงานและตรวจสอบกระบวนการผลิต
มีทีมวิจัยและพัฒนาที่สนับสนุนให้สามารถผลิตสินค้าได้ตรงตามความต้องการของลูกค้า
รวมทั้งมีความพร้อมในการจัดส่งสินค้าได้ทันทีในกรณีที่ลูกค้าต้องการใช้สินค้าอย่างเร่งด่วน
ทำให้ลูกค้ามั่นใจได้ว่าบริษัทเป็นผู้ผลิตที่มีคุณภาพทั้งในด้านการผลิตและการจัดส่งสินค้า
และจะสามารถได้รับสินค้าตรงตามความต้งการภายในเวลาที่กำหนด
ซึ่งบริษัทคาดว่าจะยังคงรักษาคุณภาพดังกล่าวและได้รับความเชื่อมั่นจากลูกค้าให้บริษัทผลิตสินค้าต่อไป

4.  ความเสี่ยงจากการล้าสมัยของวัตถุดิบและสินค้าคงคลัง

เนื่องจากผลิตภัณฑ์อิเล็กทรอนิกส์มีวงจรชีวิตสินค้าสั้น
ทั้งวัตถุดิบและสินค뱉าคงคลังจึงเกิดการล้าสมัยได้ง่ายจากการเปลี่ยนแปลงของเทคโนโลยีที่รวดเร็ว
ดังนั้น
หากบริษัทมีปริมาณสินค้าคงคลังมากกว่าความต้องการใช้เป็นเวลานานโดยไม่มีการนำออกมาใช้หรือจำหน่ายออกไปเป็นระยะเวลาเกินกว่า
1 ปี อาจส่งผลกระทบต่อต้นทุนการดำเนินงานของบริษัทได้ อย่างไรก็ตาม
บริษัทมีนโยบายการตั้งสำรองค่าเผื่อมูลค่าสิມค้าที่ระมัดระวัง โดยในปี 2550
บริษัทมีการตั้งสำรองการลดมูลค่าของสินค้ารวม 16.28 ล้านบาท และในปี 2551 เป็นมูลค่า 9.01
ล้านบาท นอกจากนี้
บริษัทยังให้ความสำคัญ฀นการบริหารจัดการสินค้าคงคลังเพื่อติดตามความเคลื่อนไหวของวัตถุดิบและสินค้าคงคลังเป็นรายเดือน
วิเคราะห์สาเหตุของการตกค้าง เพื่อเร่งการหมุนเวียนของวัตถุดิบหรือสินค้าคงคลังที่หมุนเวียนช้า
จัดให้มีเจ้าหน้าที่ตรวจสอบคุณลักษณะการใช้งานและประเมินคุณภาพสินค้าคงคลังอย่างสม่ำเสมอเพื่อเร่งการจำหน่ายและกระจายสินค้าไปยังแหล่งที่ต้องการใช้ให้รวดเร็วที่สุด
ทำให้สามารถลดจำนวนวันที่คงค้างของวัตถุดิบและสินค้าสำเร็จรูปคงเหลือลงได้
อีกทั้งยังลดสัดส่วนของสินค้าคงคลังที่ไม่มีการเคลื่อนไหวเกิน 360 วันได้อย่างมีประสิทธิภาพ

2. ความเสี่ยงจากธุรกิจอุปกรณ์และตู้ชุมสายโทรศัพท์ สัญญาณไฟจราจร
และผลิตภัณฑ์ป้ายอิเล็กทรอนิกส์

1.  ความเสี่ยงจากการพึ่งพิงผู้จัดจำหน่ายรายใหญ่ของวัตถุดิบผลิตภัณฑ์ Light Emitting
    Diode:(LED)

หลอดไฟระบบ Light Emitting Diode (“LED”)
เป็นวัตถุดิบหลักในการผลิตสัญญาณไฟจราจรและผลิตภัณฑ์ป้ายอิเล็กทรอนิกส์ของ GTS ซึ่งที่ผ่านมา
GTS ได้รับการรับรองผลิตภัณฑ์จากหน่วยงานราชการ โดยวัตถุดิบหลักที่หน่วยราชการกำหนดให้ใช้นั้น
เป็น LED ที่สั่งนำเข้าจากผู้ผลิตจากต่างประเทศ 2 ราย คือ Nichia Corporation
ประเทศญี่ปุ่น และ Agilent Technologies ประเทศสหรัฐอเมริกา
ซึ่งทั้งสองรายเป็นผู้ผลิตวัตถุดิบรายใหญ่ที่มีความชำนาญพิเศษในด้านเทคโนโลยีแสงระดับโลกเป็นมาตรฐานสากล
หากผู้ผลิตจากต่างประเทศดังกล่าวไม่จำหน่ายวัตถุดิบให้ GTS
อาจก่อให้เกิดผลกระทบต่อกระบวนการผลิตของ GTS ได้ อย่างไรก็ตาม
โดยปกติแล้วบริษัทจะวางแผนการสั่งซื้อวัตถุดิบอย่างรอบคอบ และกำหนดปริมาณการสั่งซื้อไว้ล่วงหน้า
ซึ่งที่ผ่านมาผู้ผลิตดังกล่าวทั้ง 2
รายสามารถส่งมอบวัตถุดิบได้ทันตามกำหนดเสมอมาและบริษัทยังรักษาความสัมพันธ์ที่ดีกับคู่ค้าทั้ง 2
รายมาโดยตลอด นอกจากนี้ ปัจจุบันหลอดไฟระบบ LED ยังมีผู้ผลิตเพิ่มเติมในตลาดเป็นจำนวนมาก
บริษัทจึงสามารถจัดซื้อได้ง่ายขึ้นจากทั่วโลก ดังนั้น
จึงมั่นใจได้ว่าบริษัทจะสาอารถจัดหาวัตถุดิบได้เพียงพอต่อการผลิตและติดตั้งสัญญาณไฟจราจร
และผลิตภ຺ณฑ์ป้ายอิเล็กทรอ฼ิกส์

2.  ความเสี่ยงด้านสภาพคล่องของการจำหน่ายผลิตภัณฑ์ให้กับหน่วยงานราชการ

ธุรกิจในเครือของบริษัทส่วนใหญ่ ทั้งการผลิตและจำหน่ายอุปกรณ์ตู้ชุมสายโทรศัพท์
การผลิตอุปกรณ์และระบบสัญญาณไฟจราจร การผลิตและจำหน่ายป้ายอิเล็กทรอนิกส์
การผลิตมิเตอร์วัดไฟฟ้าระบบอิเล็กทรอนิกส์นั้น มีกลุ่มลูกค้าเป้าหมายหลักเป็นหน่วยงานราชการ
ซึ่งปกติจะมีกำหนดการชำระเงินที่ยาวนานกว่าภาคเอกชน
โดยเฉลี่ยแล้วลูกค้ากลุ่มนี้จะมีระยะเวลาเก็บหนี้ประมาณ 60 วัน ทั้งนี้
ขึ้นกับงบประมาณของแต่ละหน่วยงานด้วย
ซึ่งในปีนี้บริษัทคาดการณ์ว่าจะมีสัดส่วนรายได้มาจากลูกค้าในกลุ่มดังกล่าวมากขึ้นจากงานประมูลและงานรับเหมา
ดังนั้น
บริษัทจึงต้องมีระบบการบริหารสภาพคล่องที่ดีเพื่札รองรับโครงการที่เน้นกลุ่มลูกค้าหน่วยงานรา?ารดังกล่าว

อย่างไรก็ดี
บริษัทมีประสบการณ์และความเชี่ยวชาญในการรับงานโครงการราชการมานานนับตั้งแต่เริ่มกิจการ
ทั้งในธุรกิจผลิต
จำหน่ายอุปกรณ์และระบบสัญญาณไฟจราจรซึ่งทำสัญญากับกรุงเทพมหานครและหน่วยงานราชการ
โครงการติดตั้งอุปกรณ์ระบบชุมสายโทรศัพท์และโครงข่ายรองรับการให้บริการ Broadband
กับบริษัท ทีโอที จำกัด (มหาชน) เป็นต้น
จึงมีความรู้และชำนาญในการบริหารสภาพคล่องสำหรับกลุຌมลูกค้าราชการและลูกค้าที่มีระยะเวลาการให้เครดิตยาว
โดยบริษัทมีเงินทุนหมุนเวียนจำนวนหนึ่งไว้เพื่อรองรับวงจรกระแสเงินสดที่ยาวขึ้นของกลุ่มลูกค้าดังกล่าวโดยเฉพาะ
และบริษัทยังมีวงเงินสินเชื่อสำรองจากธนาคารพาณิชย์ต่างๆ ที่เพียงพอ
ประกอบกับบริษัทยังมีความสามารถในการกู้ยืมเพิ่มเติมได้เพื่อรองรับการบริหารสภาพคล่องในระยะยาวได้อย่างมีประสิทธิภาพ

3. ความเสี่ยงจากธุรกิจโครงการป้ายจราจรอัจฉริยะของกิจการร่วมค้า Genius

กิจการร่วมค้า Genius ประกอบด้วยบริษัท และ GTS
ร่วมลงนามในสัญญากับกรุงเทพมหานครเพื่อติดตั้งป้ายจราจรอัจฉริยะ
พร้อมสิทธิการดูแลบำรุงรักษาและจัดหาผลประโยชน์ด้านโฆษณา
ข้อความและรูปภาพแก่สาธารณชนบนพื้นที่ป้ายจราจรอัจฉริยะกับกรุงเทพมหานคร ซึ่งกิจการร่วมค้า
Genius ได้ให้ผลตอบแทนสูงสุดกับกรุงเทพมหานคร
โดยติดตั้งป้ายจราจรอัจฉริยะพร้อมจัดหาผลประโยชน์ด้านโฆษณา
ข้อความและรูปภาพตามข้อกำหนดในสัญญา โครงการดังกล่าวมีมูลค่าประมาณ 235 ล้านบาท
ซึ่งเป็นมูลค่าที่มีนัยสำคัญส่งผลต่อความเสี่ยงในการดำเนินธุรกิจของบริษัท ดังนี้

1.  ความเสี่ยงจากการขาดรายได้หากไม่สาม윲รถหาผลประโยชน์จากการโฆษณาบนพื้นที่ป้ายอัจฉริยะได้ตามเป้าหมาย

ตามข้อกำหนดในสัญญา กิจการร่วมค้า Genius
ได้สิทธิในการจัดเก็บผลประโยชน์จากการโฆษณาข้อความและรูปภาพบนพื้นที่ป้ายจราจรอัจฉริยะ
โดยสัญญามีอายุ 3 ปี ต่ออายุสัญญาได้ 2 ครั้ง รวมอายุโครงการหลังต่อสัญญาทั้งสิ้น 9 ปี
โดยกิจการร่วมค้า Genius
ต้องชำระค่าธรรมเนียมในการใช้สิทธิบนป้ายโฆษณารายเดือนและค่าตอบแทนรายปี ปีละประมาณ 5
ล้านบาทให้กับทางกรุงเทพมหานคร ซึ่งหากกิจการร่วมค้า Genius
ไม่สามารถหารายได้จากการโฆษณาบนพื้นที่ป้ายอัจฉริยะได้เพียงพอกับค่าใช้จ่าย
อาจส่งผลกระทบต่อผลการดำเนินงานของบริษัทได้
ซึ่งจากวิกฤตเศรษฐกิจที่เก̴ดขึ้นในปีที่ผ่านมาได้ส่งผลกระทบต่อภาคธุรกิจและอุตสาหกรรมต่างๆ
และกิจการร่วมค้า Genius ก็ได้รับผลกระทบจากวิกฤตการณ์ดังกล่าวด้วยเช่นกัน โดยในปี 2551
กิจการร่วมค้า Genius ได้ประมาณการมูลค่าที่คาดว่าจะได้รับคืนของป้ายอัจฉริยะ
และพบว่าราคาตามบัญชีของสินทรัพย์ดังกล่าวมีมูลค่าสูงกว่ามูลค่าที่คาดว่าจะได้รับคืน กิจการร่วมค้า
Genius จึงปรับลดมูลค่าตามบัญชีของสินทรัพย์ให้เท่ากับมูลค่าที่คาดว่าจะได้รับคืน
และรับรู้เป็นผลขาดทุนจากการด้อยค่าของสินทรัพย์เป็นจำนวน 10.88 ล้านบาท อย่างไรก็ตาม
บริษัทมีแนวทางแก้ไขปัญหาดังกล่าว โดยการหารายได้เพิ่มเติมเพื่อทดแทนส่วนขาดทุนท໙่เกิดขึ้น
โดยใช้การปรับรูปแบบและตารางเวลาโฆษณาใหม่ รวมทั้งเสนอบริการแบบใหม่ร่วม เช่น
การให้ข้อมูลสภาพการจราจรบนท้องถนนแต่ละจุดเชื่อมต่อไปยังสัญญาณเครื่อง GPS เพื่อให้ผู้ใช้ GPS
สามารถหลีกเลี่ยงเส้นทางที่การจราจรหนาแน่น เป็นต้น อันเป็นการเพิ่มช่องทางการหารายได้
ซึ่งคาดว่าจะได้ผลตอบรับที่ดีจากลูกค้า นอกจากนี้
บริษัทยังเพิ่มพันธมิตรทางการค้ากับบริษัทเอเจนซีโฆษณาต่างๆ เพื่อเพิ่มรายได้ในอนาคตอีกด้วย

ความเสี่ยงจากการไม่ได้รับการต่อสัญญาจากกรุงเทพมหานครเมื่อหมดอายุสัญญาหรือการถูกยกเลิกสัญญาh
หลังจากกิจการร่วมค้า Genius ส่งมอบป้ายอัจฉริยะให้เป็นทรัพย์สินของกรุงเทพมหานครแล้ว
จะต้องปฏิบัติตามเงื่อนไขและข้อตกลงตามที่กำหนดในสัญญา เช่น
การรับผิดชอบดูแลป้ายจราจรอัจฉริยะและอุปกรณ์ในศูนย์ควบคุมในระหว่างอายุสัญญา
ซึ่งหากบริษัทไม่สามารถปฏิบัติตามเงื่อนไขและข้อตกลงดังกล่าวได้ครบถ้วน
อาจทำให้กรุงเทพมหานครไม่ต้องการต่ออายุสัญญา
ซึ่งจะส่งผลกระทบต่อรายได้หลักของกิจการร่วมค้า Genius
และงบการเงินรวมของบริษัทอย่างหลีกเลี่ยงไม่ได้ นอกจากนี้
เงินที่ลงทุนในส่วนโครงการป้ายจราจรอัจฉริยะดังกล่าวนั้น คิดเป็นมูลค่า 235 ล้านบาท
สำหรับอายุโครงการ 3 ปี และต่ออายุสัญญาอีก 2 ครั้ง รวมอายุโครงการหลังต่อสัญญาทั้งสิ้น 9 ปี
ซึ่งบริษัทมีนโยบายตัดจำหน่ายเงินลงทุนดังกล่าวปีละประมาณ 26.55 ล้านบาท ดังนั้น
หากกรุงเทพมหานครไม่ต่ออายุสัญญา กิจการร่วมค้า Genius
จะต้องตัดจำหน่ายเงินลงทุนในส่วนที่เหลือของทั้งสัญญาทันทีในปีที่ไม่ได้รับการต่ออายุสัญญ2
ซึ่งจะเป็นค่าใช้จ่ายจำนวนสูงมากและย่อมมีผลกระทบอย่างมีนัยสำคัญต่อผลการดำเนินงานของบริษัท

อย่างไรก็ตาม เพื่อป้องกันไม่ให้เกิดเหตุกรณ์ดังกล่าวขึ้น
บริษัทจึงมีแผนดำเนินงานที่มีประสิทธิภาพสำหรับโครงการนี้
รวมทั้งมีแผนการดูแลบำรุงรักษาและจัดเตรียมอะไหล่สำรองให้เพียงพอตลอดเวลา ทั้งนี้
จากการดำเนินงานที่ผ่านมาบริษัทสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ทำให้ทางกรุงเทพมหานครตกลงต่อสัญญากับทางบริษัทอีกเป็นเวลา 3 ปีในเดือนธันวาคม 2551
เป็นที่เรียบร้อยแล้ว

4.  ความเสี่ยงจากธุรกิจพัฒนาและติดตั้งโปรแกรมสำเร็จรูป ระบบบริหารทรัพยากรองค์กร (ERP)
    ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)

บริษัทได้ลงนามเป็นกิจการค้าร่วม FORTH CONSORTIUM
ในสัญญารับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
กับการไฟฟ้านครหลวง ในปี 2548 เป็นมูลค่าโครงการทั้งสิ้น 549 ล้านบาท
โดยบริษัทมีส่วนได้เสียในมูลค่าของโครงการประมาณ 378.81 ล้านบาท คิดเป็นร้อยละ 69
ของมูลค่าโครงการรวม แต่เพราะปัญหาที่เกิดขึ้นจากผู้ค้าร่วม
ทำให้การดำเนินงานพัฒนาระบบได้ล่วงเลยระยะเวลาที่ระบุในสัญญาออกไป
ซึ่งกำหนดระยะเวลาเดิมคือ ต้องเสร็จสิ้นภายในวันที่ 28 ตุลาคม 2550
และหากกิจการค้าร่วมไม่สามารถส่งมอบงานได้ตามกำหนดเวลา
จะก่อให้เกิดค่าใช้จ่ายเพิ่มเติมเป็นค่าปรับในอัตราร้อยละ 0.2 ของค่าจ้างทั้งหมด (ไม่ต่ำกว่าวันละ
100.00 บาท และค่าควบคุมงานวันละ 5,000 บาท นับจากวันที่ถัดจากวันครบกำหนดตามสัญญา)
โดยในปี 2551 บริษัทได้บันทึกสำรองค่าใช้จ่ายเพิ่มเติมของโครงการจำนวน 317 ล้านบาท และปี
2550 จำนวน 10 ล้านบาท อย่างไรก็ดี
บริษัทได้เจรจากับการไฟฟ้านครหลวงแล้วและสามารถขอขยายระยะเวลาของสัญญาได้จนถึงวันที่ 30
มิถุนายน 2552 และในส่วนของค่าใช้จ่ายเพิ่มเติมจากโครงการที่เลยระยะเวลานั้น
บริษัทคาดว่าจะสามารถหารายได้ทดแทนจากการจำหน่าย License เพิ่มเติม
รวมทั้งค่าบำรุงรักษาซอฟท์แวร์เพิ่มเติมหลังจากงานวางระบบเสร็จสิ้น

5. ความเสี่ยงจากธุรกิจตู้เติมเงินมือถืออัตโนมัติ

5.1 การแข่งขันที่รุนแรงในตลาดเติมเงินมือถืออัตโนมัติ

จากแนวโน้มการเติบโตของตลาดตู้เติมเงินมือถืออัตโนมัติ
ทำให้ภาวะการแข่งขันรุนแรงมากโดยเฉพาะด้านกลไกราคาเพื่อช่วงชิงฐานลูกค้าระหว่างผู้ประกอบการแต่ละราย
อันเป็นปัจจัยเสี่ยงสำคัญต่อภาวะรายได้และสถานะทางการตลาดของผู้ประกอบการในตลาดตู้เติมเงินมือถืออัตโนมัติ
อย่างไรก็ดี FSS
ได้ศึกษาสภาวะการแข่งขันในตลาดอย่างรอบคอบและเตรียมความพร้อมในการสร้างข้อได้เปรียบทางการแข่งขัน
โดยสร้างคุณภาพเครือข่ายการบริการที่แข็งแกร่งและครอบคลุมทั่วประเทศ
นำเสนอบริการที่หลากหลายและมีการพัฒนานวัตกรรมใหม่ของระบบเชื่อมต่อเครือข่ายกับผู้ให้บริการให้สามารถเชื่อมโยงได้อย่างมีประสิทธิภาพมากขึ้น
รวมทั้งมีการวางแผนการตลาดตามความต้องการของผู้ซื้อ (Customization)
สามารถจัดโปรโมชั่นแยกตามโซนที่ตั้งของตู้ที่จัดวาง
จึงสามารถเจาะกลุ่มลูกค้าแต่ละรายที่มีความต้องการหลากหลายได้ นอกจากนี้
FSSยังมีฐานลูกค้าเดิมรองรับจากการผลิตตู้เติมเงินให้กับผู้ประกอบการมานาน
ตลอดจนการร่วมมือกับบริษัทในเครือและพันธมิตรทางธุรกิจเพื่อหาช่องทางจัดจำหน่ายหลักจากตัวแทนจำหน่าย
(Dealer) ทั่วประเทศเพื่อกระจายสินค้าให้เข้าถึงลูกค้าในทุกกลุ่มเป้าหมายมากยิ่งขึ้น
และบริษัทยังมีบริการเพิ่มเติมอื่นที่หลากหลาย เช่น การขายโฆษณาผ่านตู้เติมเงิน,
การให้บริการเติมบัตรออนไลน์ เป็นต้น ซึ่งจะสร้างความแตกต่างจากผู้ให้บริการรายอื่น

5.2 การชะลอตัวทางเศรษฐกิจ (Economic Recession)

เศรษฐกิจไทยในปี 2552 นั้นมีแนวโน้มที่จะชะลอตัวหรือขยายตัวเพียงเล็กน้อย
โดยมีปัจจัยหลักขึ้นอยู่กับผลของโครงการกระตุ้นเศรษกิจของรัฐบาลชุดใหม่ อย่างไรก็ตาม
ปัญหาต่อเนื่องที่เกิดขึ้นทั้งด้านเสถียรภาพทางการเมือง
รวมถึงปัญหาเศรษฐกิจตกต่ำทั่วโลกยังคงเป็นปัจจัยเสี่ยงสำคัญที่จะกระทบต่อการฟื้นตัวของเศรษฐกิจโดยรวม
ซึ่งจะส่งผลกระทบต่อเนื่องถึงความเชื่อมั่นในการลงทุนและปริมาณการใช้จ่ายของประชาชนโดยรวม
และจากความต้องการใช้จ่ายที่ลดลงของผู้บริโภคดังกล่าว
ย่อมทำให้การใช้จ่ายในโทรศัพท์มือถือลดลงตามไปด้วย แต่อย่างไรก็ดี
บริษัทคาดว่าจะได้รับผลกระทบเพียงเล็กน้อยจากสถานการณ์ดังกล่าว เนื่องจากกลุ่มลูกค้าหลักของ
FSS เป็นผู้ใช้บริการรายย่อย ดังนั้น
การเติมเงินค่ามือถือจากตู้อัตโนมัติทำให้ลูกค้าสามารถเลือกเติมเงินได้ในมูลค่าที่ต่ำ (10
บาทขึ้นไป) เมื่อเปรียบเทียบกับการซื้อบัตรเติมเงินมือถือที่มูลค่าขั้นต่ำในการเติมเงินสูงกว่า (50
บาทขึ้นไป) จึงสอดคล้องกับสภาพเศรษฐกิจดังกล่าว
อีกทั้งการเติมเงินผ่านบัตรมือถือยังมีแนวโน้มชะลอตัวในอนาคตจากต้นทุนวัตุดิบที่สูงกว่าสำหรับผู้ประกอบการ
จึงเชื่อมั่นได้ว่าในสภาวการณ์เศรษฐกิจดังกล่าว บริษัทจะสามารถดำเนินงานได้อย่างราบรื่น
และสามารถส่งมอบสินค้าและบริการที่ดีที่สุดให้แก่ลูกค้า

6. ความเสี่ยงจากธุรกิจจำหน่ายน้ำดิบให้ภาคอุตสาหกรรม

1.  ความเสี่ยงเกี่ยวกับการลงทุนในโครงการ

บริษัทมีโครงการก่อสร้างระบบท่อส่งน้ำดิบและดำเนินการจัดส่งน้ำดิบให้ภาคอุตสาหกรรมภายใต้ชื่อบริษัทอุตสาหกรรมน้ำไทย
จำกัด โดยมีมูลค่าโครงการประมาณ 200 ล้านบาท และมีกำลังการจัดส่งน้ำในอ่างกักเก็บเริ่มต้นที่
15 ล้านลูกบาศก์เมตร คาดว่าจะเริ่มจำหน่ายได้ในปี 2553
ซึ่งแม้ว่าบริษัทได้มีการศึกษาความเป็นไปได้ของโครงการก่อสร้างระบบท่อส่งน้ำดังกล่าวเป็นอย่างดี
แต่ยังคงมีปัจจัยภายนอกอื่นที่อยู่นอกเหนือการควบคุมของบริษัท
และอาจก่อให้เกิดความไม่แน่นอนในผลตอบแทนจากการลงทุนดังกล่าว อาทิ ภัยแล้งธรรมชาติ
เป็นต้น
ทำให้ผลตอบแทนที่บริษัทคาดว่าจะได้รับอาจจะไม่เป็นไปตามที่ได้ทำการศึกษาไว้ก่อนการลงทุน
หรือบริษัทอาจจะต้องเพิ่มการสนับสนุนทางการเงินให้แก่บริษัทอุตสาหกรรมน้ำไทยเพิ่มเพื่อแก้ปัญหา
อย่างไรก็ตาม
บริษัทได้ดำเนินการวิเคราะห์ความเป็นไปได้และผลตอบแทนการลงทุนอย่างละเอียดรอบคอบ
รวมถึงกำหนดบทบาทหน้าที่ความรับผิดชอบของผู้ร่วมทุนให้ชัดเจน
มีการเตรียมพร้อมสำหรับความเสี่ยงด้านการจัดการที่จะเกิดขึ้น เช่น
จัดหาบ่อดินสำรองน้ำไว้ใช้ในฤดูแล้งต่อเนื่อง
วางระบบติดตามปริมาณน้ำในอ่างเก็บน้ำอย่างสม่ำเสมอ นอกจากนี้
สัญญาซื้อขายยังได้กำหนดปริมาณน้ำขั้นต่ำที่จะจำหน่าย
โดยคู่ค้าจะเป็นผู้รับผิดชอบหากปริมาณการซื้อไม่ถึงจำนวนที่กำหนดไว้ในสัญญา เป็นต้น
จึงคาดว่ามีความเป็นไปได้ที่โครงการดังกล่าวจะได้รับผลตอบแทนที่คุ้มค่าจากการลงทุน

2.  ผลกระทบจากราคาน้ำมันที่อาจปรับราคาขึ้นในอนาคต ทำให้ต้นทุนสูงขึ้น

แม้ว่าราคาน้ำมันในปัจจุบันจะลดลงกว่าที่มีการคาดหมาย
แต่จากความไม่แน่นอนของสภาวะเศรษฐกิจย่อมส่งผลให้ราคาน้ำมันมีความผันผวน
และหากราคาน้ำมันดิบในตลาดโลกเพิ่มขึ้นจะส่งผลกระทบในทางลบต่อต้นทุนการดำเนินงานของบริษัททั้งทางตรงและทางอ้อม
เช่น อาจมีการปรับอัตราค่าไฟฟ้าภายในประเทศ
ซึ่งต้นทุนพลังงานของโครงการมีสัดส่วนค่าใช้จ่ายประมาณ 20% ของค่าใช้จ่ายรวม อย่างไรก็ตาม
บริษัทได้ดำเนินการบริหารเวลาการสูบจ่ายน้ำ เพื่อประหยัดค่าไฟฟ้าในช่วง Peak Load
การเพิ่มประสิทธิภาพเครื่องสูบน้ำ
ตลอดจนพิจารณาขอรับการสนับสนุนจากการไฟฟ้าฝ่ายผลิตแห่งประเทศไทยในการเข้าร่วมโครงการเดินเครื่องสูบน้ำโดยเครื่องกำเนิดไฟฟ้าดีเซลในช่วงเวลา
Peak Load นอกจากนั้น ในสัญญาซื้อขายน้ำดิบกับบริษัทคู่ค้านั้น
บริษัทสามารถปรับราคาจำหน่ายน้ำดิบได้ตามส่วนต้นทุนค่าไฟฟ้าที่เปลี่ยนไปในแต่ละครั้งที่มีการเปลี่ยนแปลงค่า
FT ที่ประกาศโดยการไฟฟ้าฝ่ายผลิต

7. ความเสี่ยงจากอัตราแลกเปลี่ยนเงินตราต่างประเทศ

จากการที่ บริษัท และ ES
มีการนำเข้าวัตถุดิบประเภทชิ้นส่วนอิเล็กทรอนิกส์เพื่อใช้ในการผลิตและจำหน่าย โดยในปี 2550
และปี 2551 มีสัดส่วนการนำเข้าวัตถุดิบร้อยละ 78 และร้อยละ 88 ของต้นทุนซื้อวัตถุดิบรวม
ตามลำดับ ซึ่งจะชำระเงินเป็นสกุลเงินดอลลาร์สหรัฐ ดอลล่าร์ฮ่องกงและเยน
ในขณะที่รายได้จากการขายจะเป็นสกุลเงินบาท
ทำให้บริษัทมีความเสี่ยงจากการผันผวนของอัตราแลกเปลี่ยนในกรณีที่ค่าเงินสกุลดอลลาร์และเยนมีการเปลี่ยนแปลงเมื่อเทียบกับค่าเงินบาท
ดังนั้นในการสั่งซื้อวัตถุดิบบริษัทและ ES จะมีแผนการสั่งซื้อและกำหนดราคาวัตถุดิบล่วงหน้า
และติดตามความเคลื่อนไหวของค่าเงินสกุลที่เกี่ยวข้องอย่างใกล้ชิด โดยปัจจุบันบริษัทและ ES
มีวงเงินสำหรับทำสัญญาซื้อเงินตราต่างประเทศล่วงหน้า (Forward Contract)
กับสถาบันการเงินเป็นวงเงินที่สูงเพียงพอต่อการใช้งานของทั้งสองบริษัท
นอกจากนี้บริษัทยังสามารถปรับราคาขายกับลูกค้าตามอัตราแลกเปลี่ยนได้

8. ความเสี่ยงด้านการบริหาร การจัดการ

1.  ความเสี่ยงจากการพึ่งพิงผู้บริหาร

เนื่องจากนายพงษ์ชัย อมตานนท์ ซึ่งเป็นผู้ก่อตั้งบริษัท และดำรงตำแหน่งกรรมการผู้จัดการ
มีประสบการณ์ในธุรกิจมาเป็นเวลานาน เป็นผู้มีวิสัยทัศน์และมีหน้าที่โดยตรงในการกำหนดนโยบาย
ทิศทางและการตลาดของบริษัท ดังนั้น หากมีการเปลี่ยนแปลงของผู้บริหารดังกล่าว
อาจทำให้บริษัทประสบปัญหาในการดำเนินธุรกิจในอนาคต ดังนั้น
เพื่อเป็นการกระจายอำนาจการจัดการ
บริษัทจึงจัดโครงสร้างองค์กรให้มีการแต่งตั้งกรรมการผู้ทรงคุณวุฒิ
และมีประสบการณ์ในการบริหารและการดำเนินธุรกิจขึ้น
และให้ผู้บริหารในระดับรองนั้นได้มีส่วนร่วมในการตัดสินใจและกำหนดทิศทางของบริษัทมากขึ้น
กระจายอำนาจการบริหารไปในบริษัทย่อยและบริษัทร่วม
มีการกำหนดอำนาจหน้าที่ความรับผิดชอบในงานด้านต่างๆ อย่างชัดเจน
โดยนายพงษ์ชัยจะเป็นผู้กำหนดนโยบายหลักของบริษัทและบริษัทย่อยและบริหารงานในฝ่ายโรงงาน
และมีผู้บริหารแต่ละฝ่ายมีอำนาจตัดสินใจดำเนินการด้านต่างๆ ในส่วนรายละเอียด
เพื่อลดความเสี่ยงจากการพึ่งพิงผู้บริหาร

2.  ความเสี่ยงจากการมีกลุ่มผู้ถือหุ้นรายใหญ่

ในปี 2551 กลุ่มอมตานนท์
ยังคงมีสัดส่วนการถือหุ้นรวมกันสูงกว่ากึ่งหนึ่งของจำนวนหุ้นสามัญที่เรียกชำระแล้วทั้งหมด
จึงทำให้กลุ่มผู้ถือหุ้นกลุ่มนี้สามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการหรือการขอมติที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับของบริษัทที่กำหนดให้ต้องได้รับมติ 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลเรื่องที่ผู้ถือหุ้นใหญ่เสนอได้ อย่างไรก็ตาม ตั้งแต่ปี 2547
บริษัทได้มีการแต่งตั้งคณะกรรมการตรวจสอบเพื่อเข้าร่วมในการประชุมกรรมการเพื่อพิจารณาอนุมัติรายการต่างๆ
ก่อนนำเสนอต่อที่ประชุมผู้ถือหุ้นของบริษัท
ทั้งนี้เพื่อให้เกิดความมั่นใจต่อผู้ถือหุ้นว่าการบริหารงานภายในบริษัทจะเป็นไปอย่างโปร่งใส